Publication: Magyar Közlöny
Issue: MK-2001-117 (Year: 2001, Number: 117)
Era: 1990-2004
Section: 31/1996. (VI. 19.) IKM rendelet tartalmazza.
Paragraph Index: 166

2. Követelmények Általános szakmai elvárások: A mesterjelölt a kivitelezés során szakszerűen, balesetmentesen tudja alkalmazni a következőket. A kézi faragás szerszámait: — hegyesvéső, laposvéső, széles lapos (sarir) fogasvéső, betűvésők, önedző vídiabetétes vésők; faragó kalapács, szemcsézőkalapács, fogaskalapács, hasító kalapács, nagyoló kalapács, — spreng, spiccvéső, slógvéső, sarírvéső, candlivéső, stockhammer, peckhammer, krendli, vinkli. A faragás segédeszközeit: — derékszög; egyenes léc élszegély készítéshez, síkba nézéshez, kőfaragó ceruza, mérőléc (zollstok), — vésőélezéshez fenő-élező eszközök, vízmérték, kőműveskanál, serpenyő, spatulya. Kézi megmunkálásnál ma már feltétlenül szükséges kisgépeket: — vágógép, csiszoló-fúrógép legismertebb fajtái; vizesen működtethető kisgépek, — sűrített levegős kisgépek. Az üzemi gyártás során alkalmazott különböző feladatú osztó, daraboló, megmunkáló gépeket: — keretfűrészek — gatterok, osztókeretfűrész, — szélezőgépek — frézek — darabológépek, — csiszológépek, karoscsiszoló, automata csiszoló, — automata gépsor csiszoló, szélező, kőlapokat azonos méretben előállító gépek, — zúzó, őrlő gépek, hozzátartozó osztályozó gépek (rosta, szita különbsége). A szállító berendezéseket: — kézi mozgatású eszközök, görgők, kézikocsik, molnárkocsik, kézi emelőkocsik, daruk; elektromos működésű kőszállító-, emelőeszközök, villástargoncák. 2.1. Szakmai elméleti követelmények A mesterjelölt ismerje, tudja ismertetni: — a földkéreg anyagának keletkezését, — a kőzetek csoportosítását eredetük szerint, — a kőzetalkotó ásványokat, — a kőzetek vegyi összetételét, — a kőzetek keletkezését és szerkezetét, — a kovasavas kőzeteket, — az üledékes kovasavas kőzeteket, — a mészkövek, márványok jellemzőit, — a mállástermékeket, — a kőzetek fajsúlyának meghatározását, — a műkőkészítés munkafolyamatát, — a műkövek megmunkálhatóságát, — a műkövek terhelhetőségét, igénybevételét, — a savak műkövekre gyakorolt hatását, — az elektromosság, a hatását a kövekre, — a műkövek kopástulajdonságait, — a műkövek szilárdsági fokait, törő- és nyomószilárdságát, — a cement tulajdonságait, jellemzőit, gyártását, — a homok tulajdonságait, jellemzőit, — a gipsz tulajdonságait, jellemzőit, gyártását, — az alkalmazott fémek tulajdonságait — hatásukat a műkőre, — az alkalmazott faanyag tulajdonságait (csomagolóanyag), — a kőragasztók — tömítők — tulajdonságait, — az erózió, korrózió, oxidáció hatását, — az alkalmazott vasanyagokkal szemben támasztott követelmények, — a súly-, térfogat-, terület-, arány- és százalékszámítás szabályait, — a mértani idomok, kosárív, parabola, ellipszis szerkesztését, 2001/117. szám — az ábrázoló geometriai szerkesztések szabályait három térnegyedben, — az axonometrikus és perspektivikus ábrázolás lényegét, szabályait, — síkmetszések szerkesztése, ábrázolását, — a beton, műkő kötésének kémiai folyamatát, — a műanyagok alkalmazási területét, — a számítógépek működését, kezelését, — az oszloprendek főbb fajtáit és rendszerezésüket, — a díszítőelemeket műkő- és kőszerkezeteken, — az épületszerkezeti elemeket, szerkesztésüket. 2.2. Szakmai gyakorlati követelmények A mesterjelölt el tudja végezni az alábbi munkafolyamatokat: — különböző anyagú és méretű műkövek és műkőlapok méretre vágása, darabolása, kézi vagy gépi eszközökkel, — bármilyen műkőanyag megdolgozása módja, kézigépi eszközökkel, — különböző megdolgozott műkőelemek beépítése, illetve rögzítése, — műkőelemekből készült létesítmények bontása, javítása, — beépített műkőelemek helyszíni tisztítása, csiszolása, fényezése, — műkőelemek felületének különböző kézi-gépi megdolgozása, — díszítőelemek faragása, feliratok vésése kőbe, műkőbe, — síremlékek gyártása, felépítése, felújítása, — műkő elemek üzemi előgyártása, — kő és műkő anyagok szállítása, nyers, félkész, kész állapotban üzemen belül és a kivitelezés helyszínére, — különböző körülmények között a műkőanyagok tárolása, — kivitelezés helyszínén a beépítésre kerülő műkőelemek a beépítés helyére vízszintes és függőleges irányban mozgatása, szállítása. IV. A szakmai minősítés és vizsgáztatás rendje A mesterjelöltnek a Mestervizsga Bizottság előtt kell számot adni elméleti felkészültségéről, gyakorlati tudásáról. A mestervizsga célja annak megállapítása, hogy a mesterjelölt: — elsajátította-e a tevékenység gyakorlásához mester szinten szükséges szakmai elméleti és gyakorlati, vállalkozási és pedagógiai ismereteket, — képes-e munkáját magas színvonalon önállóan végezni, illetve végeztetni, — rendelkezik-e a szakmai követelmények által támasztott tudáselemekkel, gyakorlati készségekkel. A mestervizsga részei: — vállalkozási ismeretek (közgazdasági, jogi, munkaügyi stb. ismeretek) vizsga, — pedagógiai (munkapedagógiai) ismeretek vizsga, — szakmai gyakorlati vizsga, — szakmai elméleti (írásbeli, szóbeli) vizsga. Megjegyzés: A vállalkozási ismeretek és a pedagógiai ismeretek vizsgarész követelményrendszere egységes, azokat az adott szakképesítésért felelős minisztérium rendelete, az ipari mesterképzés szakmai és vizsgakövetelményeiről szóló

Source: https://magyarkozlony.hu/hivatalos-lapok/4c170df974ed230dab9f72b600b4b73256ee2766/dokumentumok/9032daf369c9a7ce9d5e1bcc6b09d00b500d4101/letoltes